钦定古今图书集成/明伦汇编/宫闱典/第075卷 > 《天德四年二月册皇太子三首》金·史
## 钦定古今图书集成/明伦汇编/宫闱典/第075卷 > 《天德四年二月册皇太子三首》金·史

皇帝将升御座，宫县奏《乾宁之曲》：皆用夹锺宫。

大君有为，先图本固。涓辰之吉，礼成储副。文物备陈，
声乐皆具。人心载宁，克昌福祚。

册使入门，奏《昌宁之曲》：

在天成象，焕乎前星。惟圣时宪，典礼以行。一人有庆，
万邦以贞。社稷之福，寖昌寖明。

皇太子入门，奏《元宁之曲》：〈《出门》同。〉

皇矣上帝，纯佐明圣。笃生元良，日跻德性。册命主器，
万邦以正。龙楼问寝，亿年之庆。